Número de places: 15 Presentació\nEl Grau en Enginyeria de Sistemes Audiovisuals proporciona una sòlida base de coneixements que li permetran participar i liderar projectes relacionats amb les tecnologies de la informació i les comunicacions (TIC). Els estudis combinen els coneixements científics i tècnics, per tal que l'alumne sigui capaç d'innovar i desenvolupar noves solucions tecnològiques, amb l'aprenentatge d'habilitats de gestió, comunicació, capacitat de lideratge, treball en grup i innovació i creació d'empreses. Algunes assignatures s'imparteixen en anglès, per a que l'alumne assoleixi un bon nivell.\nPel que fa als coneixements científico-tècnics, convé diferenciar els continguts transversals comuns amb altres especialitats (matemàtiques, electrònica, informàtica i processament de senyals) amb els que són propis de la titulació. Entre aquests darrers destaquen l'acústica en les seves diverses vessants (recintes, vibracions, àudio i parla), la TV digital (des de la gravació a la transmissió, passant per la visualització) i els continguts audiovisuals i multimèdia en general.\nEn finalitzar els estudis l’alumne rebrà el títol de graduat o graduada en Enginyeria de Sistemes Audiovisuals per la Universitat Ramon Llull.\nFonaments d'acústica i àudio (6 Crèdits - Anual)\n4t semestre\tElectrònica analògica (8 Crèdits - Anual)\n5è semestre\tAnimació 3D (5 Crèdits - Anual)\nEnginyeria acústica I (3 Crèdits - Semestral)\nVídeo digital (4 Crèdits - Semestral)\n6è semestre\tAnimació 3D (5 Crèdits - Anual)\nEquipament de vídeo (4 Crèdits - Semestral)\nLaboratori d'enginyeria acústica I (3 Crèdits - Semestral)\n7è semestre\tAcústica arquitectònica (4 Crèdits - Semestral)\nEnginyeria acústica II (3 Crèdits - Semestral)\nProducció de TV (4 Crèdits - Semestral)\n8è semestre\tDifusió de TV (4 Crèdits - Semestral)\nLaboratori d'enginyeria acústica II (3 Crèdits - Semestral)\nAssignatures optatives\tBases de dades (5 Crèdits)\nComunicacions per a entorns hostils (3 Crèdits)\nTecnologies de radiofreqüència (5 Crèdits)\nAquest grau prepara els enginyers perquè tinguin una amplia formació en totes les especialitats derivades de l’acústica i la imatge. Les àrees de coneixement principals són: el vídeo i la televisió digital, el disseny, el manteniment i l’explotació d’instal•lacions audiovisuals, la investigació i el desenvolupament de nous productes audiovisuals. També l’acústic ambiental, l’acústic de sales, el control del soroll i vibracions, l’electroacústica, l’àudio digital i la gravació sonora. Els graduats en Enginyeria de Sistemes Audiovisuals de Telecomunicació són professionals altament polivalents. Per aquest motiu, aquests perfils es sol•liciten des de múltiples sectors empresarials. Perquè som pioners. Som la primera escola que va iniciar la titulació d’Enginyeria en Imatge i So (predecessora de l'Enginyeria Audiovisual), fa més de 25 anys.\nPerquè disposem de laboratoris únics. Som l'únic centre universitari amb un cambra anecoica, acústica i simultàniament semianecoica de radiofreqüència, i amb una de les cambres reverberants més grans a Catalunya. I a més, disposem del MediaLab, un laboratori únic al sud d’Europa en la tecnologia Motion Capture (captura de moviment).\nPerquè tenim el Primer Centre de TV Digital d’Espanya, amb més de 10 anys d’experiència, i que va ser creat amb el suport d’administracions públiques i empreses internacionals per a les que treballem en projectes de recerca i desenvolupament.\nPer l’enfocament pràctic i real. Els alumnes participen durant la carrera en projectes de transferència o d'investigació amb empreses líders del sector i amb tecnologia capdavantera. Tanmateix, i a diferència d’en altres universitats, els alumnes realitzen pràctiques amb alumnes d’altres especialitats o carreres el que els permetrà adquirir coneixements i habilitats interdisciplinaris molt valorats per les empreses.\nEl 100% dels nostres alumnes s’incorporen al món laboral inclús abans de finalitzar els estudis.\nIriondo Sanz, Ignasi\nAlguns d'aquests professors són:\tAbella Fuentes, Jaume Alsina Pagès, Rosa Maria Anguera Pros, Jaume Aragonès Caparrós, Meritxell Badia Folguera, David Blanch Colino, Ferran Blázquez García, Ignacio Camboni -, Alessandro Campmany Llorens, Marc Canaleta Llampallas, Xavier Capdevila Perez, Jaume Casado Redon, David Castany Mirats, Adrià Cito -, Samantha Collado Vázquez, Susana Corral Torruella, Guiomar Dalmau Royo, Jordi Domenech Ponsi, Jose Evans -, Alun Thomas Fernandez Royo, Jordi Formiga Fanals, Lluís Fox -, Paul Garriga Berga, Carles Gibert Codina, Enrique Golobardes Ribé, Elisabet Guest -, Steven Iriondo Sanz, Ignasi Kennett -, Christopher Kinnear -, Lisa Labrador Ruiz de la Hermosa, Emiliano Justo Lloveras Carbonell, Albert Luengo Alvarez, Sònia Margalef Marrugat, Jordi Martí Roca, Josep Martín de Pozuelo Genís, Ramon Miralles Esteban, David Molero Milán, José Luis Monjó Palau, Antònia Montero Morales, José Antonio Moran -, Jay Mozota Coloma, Maria Antònia Navarro Martín, Joan Ozores Barbany, Fernando Pajares Vega, Francisco Javier Pallejà Masip, Inmaculada Petchamé Sabartés, Josep Pijoan Vidal, Joan Lluís Ribó Pal, Miquel Rio Doval, Josep Maria Roselló Canal, Maria del Mar Rousseau -, Horacio Enrique Senmartí Senmartí, Xavier Sevillano Domínguez, Xavier Socoró Carrié, Joan Claudi Solé Beteta, Xavier Sánchez Rodríguez, Julia Tell Baltà, Josep Ramon Travé Simón, Marc Vernet Bellet, David Vilasís Cardona, Xavier Villa Fernández, Guillem Villagrasa Falip, Sergi Villegas Portero, Eva Zarco Jasso, Hugo de Diego Rodríguez, Javier Període i procés de matriculació\nEn finalitzar els estudis l’alumne rebrà el títol de Graduat o graduada en Enginyeria Informàtica per la Universitat Ramon Llull.\nPerfil de Sortida GS


Viatjar en temps de coronavirus .\nLa incertesa fa molt difícils els plans de viatge\nActualitzada 23/06/2020 a les 19:32\nAmb sort, ens escaparem una setmaneta a la platja, però poc més”. Després de descartar les vacances que portaven planejant des de principis d’any per a aquest estiu –18 dies a Vietnam–, la Laura i el David, una jove parella laurediana, s’han vist obligats a canviar radicalment de plans arran de la crisi sanitària. “Amb el coronavirus és impossible saber què pot passar demà, per tant ens haurem de conformar amb un lloc més proper i accessible”, apunten.\nEl seu no és un cas aïllat, ni molt menys. Emili Llanas, veí d’Andorra la Vella de 36 anys, apunta que, a hores d’ara, encara no ha pogut pensar què farà aquest estiu amb la seva família. “Hi ha tanta incertesa que no et planteges fer cap mena de plans”, indica. “Potser marxarem uns dies, però si fem alguna cosa ho decidirem a última hora”, afegeix.\nLes reticències a desplaçar-se per temor a possibles rebrots del virus, unides al fet que molts països hagin restringit l’accés de viatgers per la situació global, faran que les vacances d’aquest estiu siguin especialment atípiques. “En aquest moment no tenim indicis de millora, i crec que trigarem a recuperar la confiança dels clients perquè encara hi ha força por”, explica Cristina Ribas, directora de Viatges Relax.\nLes poques consultes que l’agència està rebent a hores d’ara són per a destinacions properes. “Ens estan demanant molt per apartaments a la Costa Brava, la Costa Daurada o Menorca, i també per cases rurals o petits hotels a la zona del País Basc”, exposa Ribas.\nEn canvi pràcticament no hi ha reserves per a distàncies més llargues, fins i tot dins del continent europeu. “Les aerolínies encara anul·len molts trajectes d’un dia per l’altre, els desplaçaments estan molt restringits, hi ha països que imposen quarantenes de 15 dies... tot plegat fa que sigui impossible fer plans a més o menys curt termini”. Per aquest motiu, Ribas preveu que aquest estiu “s’imposaran els desplaçaments en vehicle privat, principalment a Espanya o França, amb estades segurament més curtes”.\nHo confirma Maica Terrones, responsable de Viatges Emocions i vicepresidenta de l’Associació d'Agències de Viatges d'Andorra (AAVA): “De moment hi ha poc interès per viatjar per Centreeuropa. Com a molt se’ns consulta per la costa de França, Grècia o Croàcia, però Espanya continua sent la més demanada, tant per anar a la costa com a cases rurals de Galícia, Cantàbria o el País Basc”. En definitiva, “destinacions que reuneixen certes condicions d’exclusivitat i que ofereixen garanties des del punt de vista sanitari”, afirma.\nDes d’aquest punt de vista, Terrones augura que “aquest estiu treballarem especialment amb hotels i establiments petits i amb encant, tant en zones de muntanya com de costa”. El client buscarà “llocs amb un tracte més directe i proper”, i el que és més important, “no massificats”.\nEn el mateix sentit s’expressa Patricia Rojas, periodista de viatges i autora del bloc lacosmopolilla.com. “La gent buscarà destinacions molt segures. Res de llocs abarrotats”, ressalta. Així, s’imposaran “indrets amb molta natura i espais oberts”.\nEn la seva llarga trajectòria com a cronista de viatges, Rojas assegura que mai s’havia trobat en una situació com la present. “Una cosa és una crisi econòmica com la de 2008, en què potser buscaves opcions més econòmiques per viatjar, i una altra una crisi sanitària en què es poden produir molts canvis en molt poc temps, cosa que limita qualsevol possible moviment”, subratlla. “Que una ciutat o un país sencer puguin blindar-se al turisme de cop i volta a causa d’un rebrot crea molta incertesa. Així no et pots plantejar cap tipus de despla- çament”. I es mostra taxativa respecte al retorn a la normalitat: “Moure’s com abans, a hores d’ara, és impensable, i serà difícil tornar a viatjar normalment fins que no aparegui una vacuna o una cura definitiva de la Covid-19”.\nEn aquest context, les agències de viatge treballen per “prioritzar al màxim la seguretat dels viatgers”, destaca Maica Terrones. La vicepresidenta de l’AAVA admet que “l’estat actual és de molta feblesa”, amb multitud de factors en joc: “La situació sanitària, els tancaments de fronteres i les restriccions d’entrada de viatgers, la posició econòmica de les famílies... Tot plegat és preocupant”. Per aquest motiu, demana que “qui vulgui viatjar, busqui un bon assessorament i no dubti a recórrer a les agències”. També fa una crida a l’optimisme: “La gent té ganes de tornar a la normalitat, i viatjar és una bona manera de recuperar-la.”


Comprar Membres per a Grup\ncasa / Instagram / reproduccions / Comprar Reproduccions Instagram\n+ 100 Reproduccions – Instagram € 2,00 EUR+500 Reproduccions – Instagram € 4,00 EUR1000 Reproduccions – Instagram € 6,00 EUR5000 Reproduccions – Instagram € 24,00 EUR10.000 Reproduccions – Instagram € 42,00 EUR50.000 Reproduccions – Instagram € 150,00 EUR100.000 Reproduccions – Instagram € 270,00 EUR250.000 Reproduccions – Instagram € 500,00 EUR500.000 Reproduccions – Instagram € 950,00 EUR+1.000.000 Reproduccions – Instagram € 1.800,00 EUR\nEls comptes utilitzades per aquest servei pertanyen a perfils inactius, pel que no proporcionaran activitat extra.\ncategories: Instagram, reproduccions\nInstagram és en l'actualitat un de les xarxes socials més utilitzades per persones de totes les edats, una plataforma a través de la qual qui ho desitgi pot compartir les seves fotos i vídeos amb un cercle de seguidors. En constant creixement, Instagram és el lloc perfecte perquè botigues i professionals donin publicitat a les seves pàgines webs o productes, un aparador a l'abast de milions d'usuaris a tot el món.\nAconseguir incrementar el nombre de reproduccions d'un vídeo no és una tasca senzilla si es busca de forma manual, ja que en moltes ocasions els vídeos poden diluir-se en el timeline de l'usuari amb unes poques reproduccions i gairebé sense notorietat. Per evitar això li oferim la possibilitat de comprar reproduccions Instagram, una acció que d'una forma ràpida li farà créixer en popularitat en la coneguda xarxa social.\nal comprar reproduccions Instagram veurà incrementada la popularitat i autoritat dels seus vídeos d'una forma totalment segura, ja que fem servir una tècnica que compleix íntegrament amb la política de la plataforma. D'aquesta manera no tindrà cap inconvenient ni cap tipus de penalització per a vostè la compra de visualitzacions per als seus vídeos.\nInstagram dóna una gran importància als vídeos com es pot apreciar amb la inclusió de la manera "Live" que permet als usuaris mostrar en foto o vídeo allò que està passant en aquest mateix moment, sent els vídeos el contingut més interessant i popular per emetre en directe i poder compartir amb la resta de la gent les seves vivències.\nNo perdi més el temps tractant d'augmentar el nombre de visualitzacions dels seus vídeos i comenci a comprar reproduccions Instagram que l'ajudin a seguir creixent en aquesta popular xarxa social, un lloc indispensable per poder millorar la imatge d'una marca o producte i donar-la a conèixer entre el públic.\nSigues el primer a opinar "Comprar Reproduccions Instagram” Cancel resposta


Princess Studios Mitilini Lesvos Grècia - Ofertes d'hotels amb els MILLORS DESCOMPTES EN LÍNIA\nNeapoli, Neapoli, Lesvos, Grècia, 81100 - Veure al mapa\nSi el que està buscant és per un hotel ben situat a Neapoli, no busqui més enllà de Princess Studios Mitilini. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nPrincess Studios Mitilini també ofereix moltes instal.lacions per enriquir la seva estada a Neapoli. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara aire condicionat, calefacció, servei de despertador, balcó/terrassa, telèfon per tal de relaxar-vos després d'un cansat dia. L'hotel ofereix una excelent varietat d'instal.lacions d'oci, incloent jardí. Si buscau un allotjament còmode i adequat a Neapoli, faci de Princess Studios Mitilini la vostra llar.\nTots els comentaris (22) Parelles (7) Viatgers en solitari (2) Famílies amb infants petits (3) Famílies amb infants grans (3) Grups (7)


El reconegut titellaire Jordi Bertran estrena dissabte la nova temporada de teatre infantil | Serveis\nLa temporada de primavera de teatre infantil del Comú d’Andorra la Vella, adreçat al públic familiar, arrenca aquest dissabte, 23 de març, amb el muntatge Circus, de la mà del reconegut titellaire Jordi Bertran. Es tracta d’un divertit i poètic espectacle per a tots els públics on l’artista homenatja la figura de Charles Chaplin i l’icònic personatge de Charlot.\nEl programa continuarà el 13 d’abril amb Tastacirc, de la companyia Tot Circ, un espectacle de pallassos protagonitzat per Miquel Montiel en què es combinen números d’equilibrisme, malabarisme i humor.\nEls dos muntatges es representaran a la sala d’actes del Centre Cultural La Llacuna. L’entrada és gratuïta per als infants (cal treure el tiquet tot i ser de franc) i té un preu de 4 euros per als adults. Els tiquets es poden adquirir a www.andorralavella.ad/entrades i al Centre Cultural La Llacuna.\nConsulteu aquí el programa complet amb els dies i els horaris dels espectacles.


QUINA LA FEM?:  Catània sota l'Etna, segle XVI\n1598. Catània (Sicília).\nEl fogós Mont Etna, que significa cremar en grec, ha marcat cíclicament la història de la principal ciutat de la Sicília oriental.\nLa ciutat emmurallada de la fi del segle XVI, sempre sota l'omnipresent vigilància de la muntanya de foc. Diu la llegenda superior: «Catania, urbs clarissima, Patria Scte. Agathae, virgines et mart.s». La ciutat nadiua de Santa Àgata o Àgueda, verge i màrtir (segons la cristiandat), al segle III de la nostra era.\nLa costa septentrional de l'illa, plena de torres de guaita per tot arreu.\nDiversos detalls de la ciutat, amb la catedral ran del port, i el Castello Ursino, llavors a tocar de l'aigua. Amb la gran erupció del 1669, que cobrí bona part de la ciutat i arribà fins al mar, guanyant-li terreny aigua endins, el castell quedà allunyat de les onades.\nDetall del Castello Ursino a la vora del port natural de la ciutat.\nDetall de la catedral i del port natural, que tenia un petit moll rectilini. Alguns petits torrents creuaven la ciutat. A la sortida per sota la muralla, les aigües brutes s'escolaven per l'arena de la platja fins al mar.\nDetall dels bastions, amb els canons preparats dalt les torres.\nLes restes romanes són visibles entre la trama urbana i foramurs. Alguns d'aquests monuments foren ensorrats sota la lava en les erupcions dels segles XVII i XVIII.\nLes vil·les ètnees al peu del volcà. L'escut de la ciutat presenta la imatge de Santa Àgueda, màrtir del cristinisme, allà nascuda.\nLa majestuositat de l'Etna es veu sempre reforçada per ésser un muntanyot de més de 3.400 m d'alçada, que s'aprecia des del nivell del mar, cosa que n'augmenta la sensació de gegant.\nL'escut de Sicília, amb les barres de sang catalanes i aragoneses.\nEtiquetes de comentaris: Mapes i plànols, Segle XVI, Sicília


CAMPIONAT ESCOLAR DE JUDO DEL BAIX EBRE\nTambé aquest dissabte, a partir de les cinc de la tarda, tindrà lloc al pavelló de Tortosa de l'Estadi Municipal el Campionat Comarcal de Judo del Baix Ebre dels Jocs Esportius Escolars. S'han convocat les categories de patufet, prebenjamí, benjamí, aleví, infantil i cadet, tant masculí com femení, amb una durada dels combats que anirà del minut i mig per als més petits fins als tres minuts per als més grans.\nL'organització anirà a càrrec del Consell Esportiu del Baix Ebre, Tortosa Esport, i comptarà amb el suport tècnic del Nucli de Tecnificació Tortosa-Priorat. Aquest campionat s'ha fet coincidir el mateix cap de setmana de la celebració a Tortosa de la V Copa Ciutat de Tortosa Júnior i la XI Copa Internacionals Ebrenca, dues importants proves de la Copa d'Espanya de Judo. Això permetrà als joves judokes gaudir de la millor infraestructura possible per desenvolupar aquesta jornada de promoció


Blog Arxius - Page 6 of 12 - MATERIA bcn\nSwim&Coach y Materia Bcn os proponemos para el día 8 de febrero una actividad muy especial; Taller /Ruta Mindfulness!! La técnica del Mindfulness, ya utilizada por los budistas, nos permite viajar con plena atención y bienestar, nos permite disfrutar de todos los sentidos en aquello que realizamos, focalizar en el aquí y el ahora… Lo primero que nos puede sorprender de esta actividad es la palabra Mindfulness, a que nos referimos, varios...\nEl proper diumenge dia 11 de Gener, des de Materia Bcn us oferim una visita guiada a l’interior de la Torre Bellesguard. La Torre Bellesguard d’Antoni Gaudí, una de les obres més singulars i simbòliques, va ser declarada Bé d’Interès Cultural el 24 de Juliol de 1969. De totes les obres d’Antoni Gaudí, Bellesguard és sens dubte la que té més història, de fet a través de la història de la finca farem una passejada per la...\nTothom sap què és el Liceu. Molts s’han assegut en alguna de les seves butaques. I fins i tot, alguns han gaudit d’una de les seves òperes. Però pocs coneixen que al Gran Teatre s’hi va representar l’òpera més llarga del món. Per què va durar un any. Una òpera de Wagner, el mateix que va provocar que el Liceu es quedés completament a les fosques. I és clar, com podien les dones lluir les seves joies? Els seus marits es...\nEl proper diumenge dia 30 de Novembre anem de visita al recinte Modernista de Sant Pau. Construït entre 1902 i 1930, aquest conjunt de pavellons es una obra cabdal del modernisme català, descobrirem “una ciutat dins la ciutat”. Aquest conjunt modernista, un dels més importants d’Europa, és un referent destacat del patrimoni i la Cultura de Barcelona. L’any 1978 el conjunt arquitectònic va ser catalogat com a Monument...\nNo saps què regalar? S’apropen les dates de Nadal i comencem a pensar en els dinars, els sopars i els regals! Si aquest any no sabeu què regalar, si voleu ser originals i si voleu que el vostre regal sigui especial, no ho dubteu, tenim la millor opció perquè aquest Nadal la cultura és un regal! Regaleu les rutes de MATERIAbcn, és fàcil, econòmic i quedareu molt bé. Podeu triar una de les nostres rutes històriques o temàtiques per...\nQuan volem fer turisme marxem a un país veí o llunyà, mirem guies turístiques i fem fotos de tot el que trobem, però sovint aquestes activitats no les practiquem a casa nostra. Per això, des de Materia bcn, us proposem de fer turisme a casa, buscar nous espais, aprendre la història, conèixer la cultura, les tradicions, l’arquitectura, l’art i tot allò que us atrapi i capti la vostra atenció. En aquesta ocasió us volem acompanyar a un dels...


L'Aeroport del Prat, militaritzat davant l'actitud intolerant dels controladors aeris | Red de Diariocrítico.com\nCom la resta d'aeròdroms\nL'Aeroport del Prat, militaritzat davant l'actitud intolerant dels controladors aeris\nRubalcaba defineix la situació com d'"extrema gravetat"\nEl vicepresident primer i ministre de l'Interior, Alfredo Pérez Rubalcaba, ha anunciat que el ministeri de Defensa ha assumit la direcció del control de la circulació aèria general en tot el territori espanyol donada "la situació d'extrema gravetat" que es viu als aeroports espanyols. "Atès que els representants dels controladors no han deposat la seva actitud, hem procedit, d'acord amb la Constitució i amb la legislació vigent, a activar els mecanismes que havíem previst", ha indicat Rubalcaba en roda de premsa. Així, ha assenyalat que el president del Govern, José Luis Rodríguez Zapatero, ha disposat que Defensa passi a exercir la direcció del control de la circulació aèria "fins que hi hagi garanties que es recupera per part dels controladors civils la normalitat en la prestació de seus serveis ".\nA més, Rubalcaba ha assegurat que el cap de l'Estat Major de l'Exèrcit de l'Aire, el general José Jiménez Ruiz, ha d'adoptar "totes les decisions que procedeixin" per a l'organització, planificació, supervisió i control dels controladors de trànsit aeri d'Aena.\n"A aquest efecte, activarà els recursos de control de trànsit aeri del Ministeri de Defensa i exigirà la presència en els seus llocs dels controladors civils en aquests moments absents", ha conclòs el vicepresident del Govern.\nEl Rei sanciona el decret des d'Argentina\nEl rei Joan Carles ha sancionat des de l'Argentina el decret aprovat pel Govern per permetre que l'Exèrcit prengui el control dels aeroports després del tancament de l'espai aeri davant l'absentisme de controladors.\nJoan Carles, que es troba a l'Argentina per participar en la XX Cimera Iberoamericana, ha sancionat el decret abans de les cinc de la tarda (les nou de la nit hora espanyola) des de Mar de Plata, han indicat a Europa Press fonts de la Casa real.\nLes mateixes fonts han indicat que no és la primera ocasió en què el Monarca espanyol sanciona un decret estant a l'estranger, encara que aquest no és un procediment habitual ja que normalment no requereixen tanta urgència i poden esperar al seu retorn a Espanya.\nMilitars a les torres de control\nD'altra banda, passades les onze de la nit, els militars ja estaven supervisant les torres de control dels aeroports de Madrid, Sevilla, Barcelona i Canàries, han informat a Europa Press fonts del Ministeri de Foment.\nLes mateixes fonts van explicar que els militars "estan per dirigir, no per enviar", ja que, segons han precisat, "per enviar hi ha els civils".　A més, les fonts de Foment han indicat que s'estan reforçant els aeroports d'ús compartit, que són Salamanca, Múrcia, Talavera, Albacete, Badajoz, Lleó i Saragossa.


marfanta.com: El nou embarcador de davant del mercat de Tortosa estarà construït abans de l'estiu i reemplaçarà el pantalà de l'Escorxador\nEl nou embarcador de davant del mercat de Tortosa estarà construït abans de l'estiu i reemplaçarà el pantalà de l'Escorxador\nTORTOSA (Baix Ebre).- L'Ajuntament de Tortosa i el Consell Comarcal del Baix Ebre han concretat aquest divendres el projecte del nou embarcador fluvial que es construirà al centr de la ciutat, en el marc de les actuacions de la Xarxa Ebrebiosfera que es finançaran amb la reversió de la taxa turística de la Generalitat. a partir d'aquest nou projecte, com ja es va explicar, l'embarcador passarà a estar situat just a l'alçada de la plaça Barcelona i del mercat municipal. El nou embarcador està dissenyat per donar servei públic a la navegació d'oci, turística i esportiva per l'Ebre. Les obres, que tenen un pressupost de 90.000 euros i un termini d'execució de tres mesos, consisteixen en el trasllat de l'actual embarcador situat a l'alçada de l'antic escorxador de Tortosa, espai molt sotmès a les fortes corrents quan el riu Ebre va crescut, fet que dificultava el seu funcionament i l'exposava a ser objecte de desperfectes.\nL'Ajuntament ha introduït com a millora al projecte el condicionament de les dues rampes de baixada a riu, situades davant del Mercat municipal, que incorporaran escales i barana de seguretat. Aquesta nova actuació es fa en el marc d'un conveni subscrit entre l'Ajuntament de Tortosa -redactor del projecte- i el Consell Comarcal del Baix Ebre, dins del projecte Xarxa Ebrebiosfera. L'alcalde de Tortosa, Ferran Bel, el president del Consell Comarcal del Baix Ebre, Lluís Soler, el director de l'Idece, Jordi Borràs, acompanyats del regidor i conseller de Turisme, Alfredo Ferré, i el gerent de l'ens comarcal, han presentat els detalls d'aquest nou projecte.\nEl nou pantalà flotant, de 2,5 x 12 metres, s'instal·larà a l'alçada de la plaça Barcelona, al peu d'una rampa d'accés condicionada en les últimes obres de millora de la façana fluvial. L'embarcador quedarà unit a la riba del riu amb una passarel·la de 2x5 metres articulada amb superfície lliscant sobre la plataforma de formigó. La disposició del nou embarcador facilitarà les maniobres d'atracar i desatracar dels vaixells, ja que s'hi poden acostar amb la proa a contra corrent, oferint una mínima resistència a la mateixa. L'obra també inclou la prolongació cap al nord -70 metres- del passeig fluvial que comença al Club de Rem, una de les apostes del govern municipal de Tortosa per acostar el riu a la ciutat i a la ciutadania, en la línia d'altres ciutats fluvials del continent.\nLa reubicació de l'embarcador, més enllà de les millores de seguretat que comporta, va en la línia de potenciar la navegació d'esbarjo al riu Ebre i convertir Tortosa en parada obligatòria i punt d'inici d'itineraris turístics per la ciutat. L'alcalde, Ferran Bel, ha recordat que aquesta és una obra en clau de desenvolupament turístic de la ciutat i del territori, i ha destacat la col·laboració entre administracions per tirar-la endavant. En aquest sentit, dels 90.135,22 euros d'inversió, 26.162,50 van a càrrec de la Direcció General de Turisme, 14.087,50 euros a càrrec de la Diputació i la resta a càrrec del Consell Comarcal del Baix Ebre.\nEl president del Consell Comarcal del Baix Ebre, Lluís, Soler, ha destacat que "aquesta actuació s'emmarca en la finalitat d'impulsar el turisme a les Terres de l'Ebre, mitjançant la potencialitat de la navegabilitat del riu, i també amb l'objectiu de dinamitzar l'economia i oferir uns serveis de primera qualitat a la ciutadania i als visitants". De la seua banda, l'Idece assumirà el dragatge del canal d'accés a l'embarcador. En aquest sentit, el director de l'Idece, Jordi Borràs, ha reiterat que la nova ubicació de l'embarcador és molt més favorable, tant des del punt de vista de seguretat, per al propi pantalà, com per l'accessibilitat al centre urbà de Tortosa./ Imatge Ajuntament de Tortosa


El teatre d'ombres tornarà a il·luminar amb llum la foscor a Sagunt\nEl festival 'Il·luminar-te' obri de nou les seues portes al Casal Jove de Port de Sagunt amb mesures de seguretat i aforament limitat\nEl regidor de Joventut, Guillermo Sampedro, junt a membres de l?organització. / EPDA Un dels espectacles de la quarta edició, al 2019. / EPDA\nLa sisena edició del festival Il·luminar-te torna a Port de Sagunt este mes d'abril, compost i protagonitzat per teatre especialitzat en el llenguatge teatral de les llums i les ombres. Una activitat que està impulsada per la regidoria de Joventut i Infància de l'Ajuntament de Sagunt i que es durà a terme del 16 al 25 d'abril en el Casal Jove.\nEn este sentit, el teatre d'ombres és la màxima expressió d'un llenguatge "tan visual i versàtil, que fa possible la combinació del clàssic amb la utilització de noves tecnologies", segons indiquen des del consistori.\nEn l'edició d'enguany es continuarà apostant pel públic familiar, tot i que amb una programació adaptada al context de la pandèmia, que obliga a realitzar totes les activitats de manera segura, complint les directrius de les autoritats sanitàries. Per això s'ha reduït l'aforament, s'ha ampliat sales i s'ha millorat els servicis de control i neteja.\nLa programació comença divendres que ve, 16 d'abril, a càrrec de Canoa Theatre i Títeres 4 caminos amb l'actuació Claroscuro. A esta li seguirà a l'endemà l'obra Màquina Gramòptica Universal, el dissabte, 17 d'abril, de la companyia Marino e Marini. A més, el mateix dia també tindrà lloc l'actuació Dins la closca d'una anou, de la companyia Cacauet Teatre. Per a finalitzar la setmana, la companyia Teatres de la Llum, oferirà al públic el diumenge els tallers Teatrets de Llum.\nD'altra banda, la següent setmana començarà amb l'actuació Natura de la companyia Paraules d'aire, el 23 d'abril. El festival seguirà el seu curs el dissabte, 24 d'abril, amb L'Amàlia les Ombres Lunars a càrrec de la companyia Animamundi, així com amb Compare Llop del grup Mercé Framis. Finalment, el diumenge finalitzarà el festival amb Ohiá de la companyia La sonrisa de lagarto i Desdemona del grup El ombligo y la pelusa.\nA causa de les mesures esmentades anteriorment, les places són limitades i la reserva d'invitacions es farà mitjançant via telefònica al número 962 683 439 de 9 del matí fins a les huit de la vesprada. Tots els espectacles són gratuits.\nUn festival únic en tota Espanya\nA hores d'ara, el festival Il·luminar-te és l'únic festival de teatre d'ombres en tot l'Estat. La seua primera edició va tindre lloc en 2015, l'any Internacional de la Llum com va declarar la Unesco. Al llarg de tot l'any, el Casal Jove va realitzar nombrosos actes, tallers i actuacions sobre la llum i la persona de Nikola Telsa, el geni que va il·luminar el món. "Però un llenguatge tan especial i ple de llum i creativitat no podia quedar emmarcat en un any, i per açò, des de la delegació de Joventut es va decidir organitzar el festival, que s'ha consolidat al llarg de les seues sis edicions.\nEl próximo 16 de mayo se presenta en Teresa la obra de teatro Zapatos en el Aire


Del videojoc a l’‘apartheid’, passant per Mart, al CCCB - CATzona\nDe la mateixa manera que l’ADN dels pares marca per sempre els seus descendents –per més que en la superfície no ho sembli–, els centres culturals hereten dels seus ideòlegs la manera d’abordar, entendre i explicar el món que els envolta. És el que li passa al CCCB, nascut el 1994 de la iniciativa d’un grup d’intel·lectuals, amb el filòsof Josep Ramoneda al capdavant, amb la idea de reflexionar sobre la ciutat i els seus problemes, ja sigui Barcelona o qualsevol urbs del planeta. Amb la inauguració de l’equipament renaixia la Casa de la Caritat, creada el 1802 com a hospici de beneficència per acollir els més desfavorits. Les coses han canviat, però l’ADN de la Casa de la Caritat-CCCB continua aportant llum als molts problemes que afecten i preocupen la societat d’avui. Així ha estat durant els 25 anys de vida, tot i que en algunes etapes hagi quedat diluït.\nagendaAgenda culturalapartheidastronomiacatalunyaCCCBculturaesdevenimentsespanyaExposicionsExposicions temporalsIdeologiesindustriaInstitucions culturalsJudit CarreraplanetespoliticaPrejudicisProblemes socialsSistema solarsocietatuniversvideojocsWilliam Kentridge


Ajuntament de Vilassar de Dalt/Ple del mes de febrer de 2010\nData i hora oficials: 22/05/2022 16:05\n1. Aprovar l´acta de la sessió ordinària de 28 de gener de 2010.\n2. Desestimació de les al•legacions i aprovació definitiva del Pressupost 2010.\n3. Reconeixement de la Festa Major dels Sants Màrtirs, sol•licitud de catalogació al Catàleg del Patrimoni Festiu de Catalunya i inici de l´expedient per al seu reconeixement especial per part de la Generalitat de Catalunya.\n4. Ratificació de l´acord de la Junta de Govern Local de 3 de febrer de 2010 de modificació dels projectes d´interès social a finançar amb el Fons Estatal per a l´Ocupació i Sostenibilitat Local - 2010 (FEOSL).\n5. Ratificació del Decret 72/2010, d´obertura de segona convocatòria de subvencions de la llar d´infants per al curs 2009-2010 i de presentació de sol•licitud.\n6. Moció del grup municipal Corporació Electoral Vilassarenca per demanar l´arxiu de les causes per delicte electoral dels imputats del Penedès.\n7. Moció de rebuig a la candidatura del cementiri nuclear d´Ascó.\n8. Instar a l´Estat Espanyol a cancel•lar immediatament el deute extern que té contret Haití, pel terratrèmol del 12 de gener de 2010.\n9. Moció de la CEV d´amortització de la plaça d´inspector de la Policia Local.\n10. Moció per iniciar l´expedient de canvi de nom per al topònim del poble.\nEl punt s'ha aprovat per 7 vots a favor del Grup d'esquerres, CiU, ERC i PSC i 6 en contra dels grups OxV, CEV, PPC, i el regidor no adscrit.\nS'aprova el punt per unanimitat\nAprovat el punt per 11 vots a favor i 2 abstencions del regidor no adscrit i la CEV.\nS'aprova el punt per 11 vots a favor i 2 abstencions del PSC i del PPC.\nS'aprova la moció amb les vots a favor de tots els grups excepte el PPC que s'absté i el regidor no adscrit que hi vota en contra.\nAprovada la proposta amb 12 vots a favor i 1 en contra del regidor no adscrit.\nEs rebutja la proposta amb 6 vots en contra de CiU, ERC i Grup d'Esquerres, 6 abstencions de OxV, PPC i el regidor no adscrit i un sol vot a favor de CEV\nS'aprova la moció amb 7 vots a favor d'ERC, CEV, OxP, PPC i el regidor no adscrit 4 vots en contra del Grup d'Esquerres i 2 abstencions de CiU i PSC.\nMida: 477,41 kB\nData i hora de la darrera actualització d'aquest contingut: 28-01-2021 10:52


Empresa - Zingerle AG - Natz/Schabs - Südtirol\nSom una empresa de producció i gestió familiar:\nTots els nostres productes principals es produeixen i realitzen a la nostra central;\nDonem molt de valor al creixement obtingut mitjançant la innovació;\nSom una empresa representativa;\nLa gestió de l’empresa es desenvolupa amb una precisa orientació cap als nostres valors principals.\nLa cultura emprenedora de Zingerlemetal\nUna cultura emprenedora fundada sobre uns principis saludables, contribueix i determina l’èxit i l’estabilitat d’una empresa, també orienta als col·laboradors cap als objectius i estratègies comunes, ajudant a superar crisis puntuals i reforçant la nostra pròpia posició en la competició de cada dia.\nEls nostres valors i estratègies, són el fil conductor en el qual orientem dia a dia la nostra activitat i el nostre propi enfocament. Aquesta cultura empresarial s’ha de desenvolupar constantment, comptant amb la coordinació dels col·laboradors que amb la seva contribució, la van forjant dia a dia i en estreta sintonia amb els continus canvis que es generen en el mercat on operem.\nLa cultura emprenedora és una tasca de gestió. Un dels factors determinants del que desprèn el seu èxit, és que els treballadors i socis visquin activament els valors d’empresa i els seus objectius.\nFiabilitat – Pot confiar en els nostres consells professionals.\nMantenim relacions lleials amb els nostres col·laboradors i distribuïdors.\nCol·laborem entre nosaltres amb respecte i cordialitat\nTreballem amb correcció i participació constructiva.\nEl respecte mutu és el punt clau en el que es basa la nostra col·laboració.\nCoherència en les decisions i en les accions\nActuar amb rapidesa i coherència forma part de la nostra dinàmica operativa.\nVolem col·laboradors capaços de prendre amb destresa diferents decisions , en l’àrea de competència.\nTots nosaltres contribuïm personalment a l’èxit empresarial, participant en la presa de decisions, concretant idees i assumint responsabilitats.\nBones relacions interpersonals, el treball en equip i una pacífica atmosfera laboral, són per nosaltres aspectes molt importants.\nJunts som forts\nCadascú de nosaltres, amb entusiasme, contribueix a la creació d’una bona atmosfera laboral. Èxit a llarg termini – orientació cap als propis projectes.\nFocalitzem la nostra orientació cap a unes directrius comunes de cara al futur.\nDe cadascun dels nostres col·laboradors, pretenem obtenir un bon rendiment i enfocament cap a un objectiu precís.\nDonem molt de valor a una justa i equitativa retribució.\nAtenció a les novetats i disponibilitat per afrontar canvis en base als nostres èxits del dia de demà.\nRecolzem el creixement personal i professional, assegurant un constant desenvolupament.\nTotes les nostres activitats es basen en el principi de qualitat.\nTreballem sempre orientats cap a l’èxit i donant una particular atenció al factor del cost.\nOptimitzem constantment els nostres processos.\nMercat, clients, distribuïdors\nEl nostre mercat és el món, volem gaudir al màxim del potencial d’un mercat a la nostra disposició.\nEl nostre objectiu és ampliar i reforçar la nostra posició de lideratge sobre el mercat. Transmetem aquest missatge amb coherència a tots els nostres col·laboradors que treballen a la nostra xarxa de distribució.\nMillorem quotidianament els nostres contactes amb la clientela.\nDesenvolupem constantment les nostres marques.\nEls nostres distribuïdors creixen per convicció junt a nosaltres.\nEls nostres productes i els nostres serveis són qualitativament els millors i els més innovadors.\nDesenvolupem contínuament els nostres productes i els nostres serveis.\nInvertim constantment en nous productes i nous serveis.\nIntentem que la producció i realització de tots els nostres productes i serveis es realitzin a la nostra central.\nOrganitzem els nostres processos de forma ràpida, activa i eficient.\nPer nosaltres, un aspecte fonamental és mantenir una estreta comunicació i un constant intercanvi d’informació amb els nostres clients, socis i col·laboradors.\nTreballen dins d’un objectiu de rendibilitat i benefici.\nEl nostre planning financer està programat a llarg termini.\nTel.: 650 546 008\nTel.: 630 524 587


Els lletrats del Congrés aposten per no alterar la majoria absoluta - Diari de Girona\nEls lletrats del Congrés aposten per no alterar la majoria absoluta\nERC reorganitza el seu grup al Senat després de la suspensió de Romeva gràcies a una parlamentària de Bildu\nRaül Romeva va assistir a l'acte en el qual es va constituir el Senat. europa press\nRaül Romeva va assistir a l'acte en el qual es va constituir el Senat.\nEls lletrats del Congrés advoquen per mantenir la majoria absoluta de la Cambra en els seus actuals termes en considerar que els quatre diputats que estan suspesos per trobar-se en situació de presó preventiva no han perdut la seva condició parlamentària i, per tant, s'han de tenir en compte en el còmput global de 350 membres de la Cambra. La Mesa del Congrés va rebre ahir l'informe que va encarregar als serveis jurídics de la institució sobre la necessitat de rebaixar o no la majoria absoluta del Ple després de la suspensió dels quatre diputats que estan en presó preventiva i sent jutjats pel Procés: Oriol Junqueras, d'ERC, i Jordi Sànchez, Josep Rull i Jordi Turull, de Junts per Catalunya.\nLa seva conclusió és que no s'hauria de moure la majoria absoluta dels 176 escons actuals perquè la suspensió dels quatre diputats es refereix als seus drets i deures, però «no pot afectar el còmput legal del nombre de membres de la Cambra, ja que se'ls limita l'exercici, però no de la titularitat del càrrec».\nPer altra banda, ERC ha reorganitzat el seu grup al Senat després de la suspensió de Raül Romeva, amb la incorporació al seu lloc de la senadora per designació del Parlamenvo basc Idurre Bideguren (EH Bildu), de manera que tornarà a comptar amb els deu parlamentaris que exigeix com a mínim el Reglament de la Cambra per formar grup propi.\nEl partit independentista va registrar el seu grup la setmana passada dins el termini concedit a tots els partits per organitzar-se de cara a la nova legislatura. Ho va fer amb nou senadors d'ERC i un més d'EH Bildu, partit amb el qual han decidit formar un grup parlamentari conjunt. No va inscriure però altres quatre membres d'Esquerra que han estat «prestats» a Junts perquè, per part seva, tingui un nombre mínim de senadors per tenir el seu propi grup. ERC-EH Bildu van registrar dilluns de nou el seu grup amb deu membres: vuit catalans i dos bascos.


Les claus per a reduir la bretxa digital a l’Espanya rural: banda ampla i formació – Càtedra de Bretxa Digital i Territori\nPàgina inicial/Difusió, Notícies/Les claus per a reduir la bretxa digital a l’Espanya rural: banda ampla i formació\nSegons Miguel Ángel Sánchez Vidales, tecnòleg i professor en Indústria 4.0 en la Universitat Internacional de La Rioja (UNIR), el primer pas per a reduir la bretxa digital en les zones rurals és dotar-les d’infraestructures de fibra òptica i 5G.\nAmb aquesta tecnologia implementada, es podrà anar encara més enllà i comptar amb Internet de les coses (Iot), que permetria, entre altres, monitorar un animal o un terreny de cultiu sense sistemes tecnològics excessivament costosos.\nUna de les vies que pot ajudar a accelerar aquest canvi tan necessari en el món rural són els fons europeus per a reconstruir els països després de la pandèmia. El teletreball ha estat més present que mai durant aquests dos anys i ara es tenen més en compte les carències i necessitats del món rural per a fer-lo possible.\nA banda de les instal·lacions, una altra clau és la formació, donat que és necessari oferir un futur estable per aquelles persones que decideixen quedar-se a l’Espanya rural. S’ha de formar a les noves generacions que treballen el camp, la ramaderia o qualsevol altre negoci i formar-les en noves tecnologies, també perquè puguen optimitzar les seues tasques.\nMés información en l’article de Nobbot.


En Pat Boran va venir a mi a través d'una amiga.Vaig escriure la traducció d'aquest poema per a una altra amiga que planyia la mort de la seva mare, i li vaig enviar el condol amb el poema en una carta manuscrita.\n( SINCE YOU LEFT..) DES QUE TE'N VAS ANAR...\nels dies han après un nou idioma,\nels vespres posseeixen el do de llengües -\nles veus de la pluja a la finestra de la cambra,\ndel vent que xiuxiueja al carrer de tempesta i pluja,\nles canonades que et criden,\nde bol a bol d'aigua.\nLa pèrdua troba cançons noves\nen instruments antics.\nfanal blau 14 d’agost de 2011 a les 21:57\nimpactant...i bell poema.\nEl porquet 16 d’agost de 2011 a les 11:51\nMolt bonic. Fa pensar, fa reflexionar. Necessitem aferrar-nos a la vida quan la mort ens assola. Supervivència.


Difamar no és cristià\nJordi Caldentey | 26 abril 2019\nEn bon diumenge de Pasqua, quan el cristianisme celebra la resurrecció de Jesucrist, que simbolitza el triomf del bé damunt el mal, de l'amor damunt l'odi, del perdó damunt la venjança, veiérem afusellar i cremar un ninot que representava un líder polític votat pel seu poble. Veiérem una expressió del desig d'assasinar d'un ésser humà per les seves idees polítiques.\nJa no me deman on és la fiscalia, tan falaguera com és quan li convé, segons qui sigui l'amenaçat o l'odiat. No. Ja no m'ho deman. Però sí que me deman on és el cristianisme davant aquesta expressió d'odi col·lectiu.\nCrec que el cristianisme, com qualsevol religió de pau, com qualevol espiritualitat pacifista, hauria de recordar i d'afirmar una sèrie de principis fonamentals, entre els quals:\n1) En qualsevol estat democràtic i de dret, són Drets Fonamentals la llibertat d'opinió, d'expressió, de reunió, d'associació i de manifestació.\n2) A qualsevol època de la història hi ha hagut modificacions de fronteres a Europa i onsevulla.\n3) Des d'un punt de vista cristià, no hi ha cap frontera estatal sagrada, tant si existeix actualment com si és en projecte de creació. Qualsevol frontera és fruit d'un acord entre humans, de vegades resultat de conflictes violents i de vegades resultat d'acords pactats i pacífics.\n4) Sempre que la lluita sigui pacífica, no violenta i respectuosa amb qui no la comparteix, és legítim qualsevol projecte de crear (o d'impedir) un nou estat.\n5) La resolució de qualsevol conflicte ha de venir del debat respectuós i obert entre les parts discrepants i de la votació democràtica de les possibles sortides.\n6 ) La Carta fundacional de les Nacions Unides, signada per l'estat espanyol, en el capítol primer mana «Desenvolupar entre les nacions relacions amistoses basades en el respecte al principi de la igualtat de drets dels pobles i del seu dret a la lliure determinació, i prendre totes aquelles altres mesures adequades per a enfortir la pau universal.»\n7) El Pacte Internacional dels Drets Civils i Polítics, signat per l’ONU el 1966, en el seu article 1.1, declara que: «Tots els pobles tenen el dret d’autodeterminació. En virtut d’aquest dret, determinen lliurement el seu estatut polític i procuren també pel seu desenvolupament econòmic, social i cultural».\n8) No és cristià ni democràtic ni humà criminalitzar ningú per les seves idees des dels grans mitjans de comunicació de masses. És així que aconsegueixen que les masses mirin els dissidents polítics com a subhumans mereixedors dels pitjors càstigs.\n9) El Vuitè Manament mana que «No diràs falsos testimonis ni mentiràs». Per això és anticristià difamar ningú (per exemple fent-lo passar per “golpista” sense haver empunyada cap arma mai) tan sols per les seves idees polítiques.\n10) Tant l’ètica cristiana, -que, en manar visitar el pres, en proclama la dignitat- com la Declaració Universal dels Drets Humans, estableixen la presumpció d’innocència dels presos polítics (i no polítics) onsevulla en el món.


Treball presenta a Menorca el Pla de lluita contra la precarietat laboral\nLes tres edicions anteriors han possibilitat que 1.500 persones hagin millorat les condicions laborals\n2 min. Maó 13/07/2018 16:04\n651x366 Els responsables del Govern balear i del Consell Insular de Menorca s'han mostrat satisfets pel resultat del pla. / CIME.ES Els responsables del Govern balear i del Consell Insular de Menorca s'han mostrat satisfets pel resultat del pla. / CIME.ES\nLa directora general del Govern de Treball, Isabel Castro, i el conseller insular d'Ocupació i Projecció Econòmica, Miquel Company, han mantingut aquest divendres una reunió amb els principals agents econòmics i socials amb l'objectiu de donar a conèixer els principals punts del Pla de lluita contra la precarietat laboral, que s'ha presentat a la seu del Consell Insular a Maó.\nEs tracta de la quarta edició del Pla de lluita contra la precarietat laboral, iniciativa impulsada per la Conselleria balear de Treball. Els responsables de les diverses institucions n'han destacat les xifres globals. Així, Isabel Castro ha explicat que "a les tres edicions anteriors han possibilitat que 1.500 persones hagin millorat les seves condicions laborals a Menorca".\nA més, per aquest estiu es destinaran sis inspectors de treball que realitzaran 240 actuacions entre juliol i agost. Castro ha recordat el compromís adquirit la setmana passada per la ministra del ram, Magdalena Valerio, qui durant la presentació del pla a Mallorca anuncià la posada en marxa d'un pla estatal contra la precarietat laboral. En el conjunt de Balears, el pla ha permès que en tres anys s'hagin millorat les condicions laborals de 16.200 persones com a resultat dels efectes directes i dissuasiu. L'any passat es van convertir a Balears 4.021 contractes temporals en indefinits.


Les arts | Joves i Republicans. La República a Manresa (1931-1936)\n"La vitalitat intel·lectual d'un poble es manifesta en dues formes: en una visió avançada del futur i a l'ensems en un culte respectuós pels valors del passat" (Mariano de la Cámara, president del comitè del centenari de la mort de Goethe. Manresa, 4-4-1932)\nLa vida literària del moment té quatre noms: Joaquim Amat i Piniella, Josep M. Planes, Vicenç Prat i Josep Martí Farreras. Quatre escriptors compromesos en l'avenç social i cultural de la ciutat, però també quatre escriptors amb clara vocació literària. Podem parlar d'una nova generació d'escriptors, que seguia la que havia liderat Fidel Riu i Dalmau (escriptor noucentista, impulsor de les prestigioses revistes "Cenacle" i "Ciutat", les dècades precedents). La Guerra Civil i la postguerra estroncaren aquesta generació, condemnada a l'exili interior o al silenci.\n"(cal) fer un lleuger esforç per inclinar als infants que han d'ésser els homes de l'avenir, a que llegeixin i llegeixin bé, per tal que puguin assaborir el saber que entranya un bon llibre... " (Antoni Muset, 13-6-1932)\nLa lluita per la normalització de la llengua catalana\nA banda de l'impuls de l'ensenyament del català a les escoles, la diada del llibre celebrada cada any per Sant Jordi, pretenia donar nous impulsos a la lectura i a l'ús de la llengua.\n"El català és en mans de tots vosaltres" (Pompeu Fabra, a Manresa, 4-7-1932)\nEn el camp de les arts plàstiques, parlar d'experimentació és parlar del pintor manresà Evarist Basiana i Arbiell. Fou l’introductor de l’impressionisme, el simbolisme i el cubisme a Manresa i tingué un nombrós grup de deixebles, entre els quals, Estanislau Vilajosana, Joan Vilanova o Lluís Uró.\nEl 1936, el tot just fundat Cercle Artístic organitzà la I Exposició de Primavera, que pretenia actualitzar qualitativament les manifestacions plàstiques més convencionals. Des de 1930 se celebrava l'exposició d'artistes de Manresa i comarca. Quedà sense concretar, però, la proposta de crear una escola d’art a Manresa.\n"Nosaltres veiem l'avantguardisme com una art aplicada de moltes possibilitats..." (Josep Maria Planes, "L'Opinió", 30-6-1928)\n"Nosaltres defensàvem Dalí com defensàvem tota tendència que fes trencadissa si realment crèiem que era de qualitat" (Vicenç Prat, Memòries)\nRamir Torres i Joaquim Amat i Piniella van introduir el jazz a Manresa. L'octubre de 1932, en un dels actes organitzats per la Penya Ara, l'escriptor manresà va oferir a la sala d'actes de l'Orfeó la conferència titulada "Música de jazz", acompanyada de demostracions de Ramir Torres al piano. L'afició pel jazz va anar creixent i va començar a programar-se en festes i concerts. Es fundà l'entitat Hot Club, i l'any 1936 es va crear l'orquestra amb el mateix nom.\n"el jazz ha obert camins inexplorats, continents d'un tresor musical immens..." (Joaquim Amat i Piniella, "El Dia", 18-8-1933)


Vallnord - Pal Arinsal, amb el protocol llest per a evitar els contagis de Covid a l'hivern - FÒRUM.ad\nVallnord – Pal Arinsal, amb el protocol llest per a evitar els contagis de Covid a l’hivern\nEl 12/11/20 19:44\nVallnord – Pal Arinsal es prepara per a l’hivern. Foto: Arxiu\nVallnord – Pal Arinsal ja té definides les mesures de prevenció contra la COVID-19 per a la temporada d’hivern, que té previst iniciar-la el 4 de desembre. Gran part d’elles, ja es van aplicar per la temporada d’estiu, durant la qual, destaca el fet de no haver patit cap infecció. La temporada passada va permetre aprendre de la situació, escoltar les preocupacions dels clients i preparar-se per oferir un hivern amb el màxim de garanties possibles.\nCom a mesures a destacar, Vallnord – Pal Arinsal ha optat per la col·locació de vinils anti-microbacterians Hexis Pure Zone en superfícies de contacte com taules, cadires, finestres, poms de porta, cabines, etc. que no permeten l’aparició i desenvolupament de bactèries i virus. S’ha potenciat el servei de neteja per fer-lo constant durant tota la jornada en espais comuns d’atenció al client, merchandising, restauració i oficines. Finalment, s’ha optat per la reducció del 95% en la impressió de plànols físics per evitar la transmissió física de paper, potenciant a l’hora, l’ús de la APP de l’estació. En aquest sentit, s’està treballant per oferir als clients dades actualitzades respecte al percentatge d’ocupació en Restaurants, així com, la possibilitat de reservar aquests espais per evitar qualsevol tipus de cues als locals.\nDetall de les principals mesures i normes de precaució pel COVID-19 a Vallnord – Pal Arinsal:\nProhibit l’accés a l’estació si la persona presenta símptomes evidents d’haver sigut contagiat per la COVID19: febre, tos seca, cansament i sensació d’ofegament.\nCol·locació de vinils anti-bacterians Hexis Pure Zone en superfícies de contacte com taules, cadires, finestres, poms de porta, cabines, etc. que no permeten l’aparició i desenvolupament de bactèries i virus.\nL’ús de la mascareta o tapacolls homologat en espais comuns, serà obligatori. L’edat es regirà en base al decret vigent establert pel Govern d’Andorra. Actualment (segons el decret 28-10-2020) l’edat obligatòria d’ús és a partir dels 8 anys. Només es permetrà treure la mascareta en espais de restauració un cop asseguts a taula.\nRecomanació de l’ús de la mascareta o tapacolls homologat durant la pràctica d’esquí snowboard, raquetes o esquí de muntanya.\nÚs de guants i ulleres obligatori al camp de neu (zones esquiables i ginys)\nEvitar tocar-se la cara, especialment els ulls, la boca i el nas.\nDisposició de dispensadors de gel hidroalcohòlic a tots els espais i obligatorietat d’ús en entrar als espais tancats\nManteniment de distància de seguretat de 1,5 metres en tot moment\nVentilació continuada dels ambients tancats\nProhibició de fumar a tot el recinte, amb excepció dels casos que contempli la normativa vigent.\nServei de neteja desinfectant continuada en tots els punts de l’estació.\nAforament limitat als espais tancats per garantir la distància interpersonal mínima de seguretat.\nMesures especials als pàrquings de l’estació: estacionament en bateria (excepte indicacions del personal) i espai mínim d’1,5 m entre vehicles\nRecomanació d’utilització de mitjans de reserva i compra amb pagament virtual, “bopis” (buy online, pickup in store) per al màxim de serveis\nRecomanació de pagament mitjançant targetes i dispositius contactless\nSenyalització de les distàncies de seguretat en els espais on es generen cues d’espera (Caixes, restauració,..)\nEs potenciarà la compra de forfet via màquines TVM així com el pagament amb targeta.\nSegell de certificació de mesures COVID-19 per agencies de qualificació de la mà de OCA Global.\nRealització de proves d’antígens a tots els treballadors de l’estació.\nCol·locació de vinils anti-microbacterians Hexis Pure Zone en superfícies de contacte en cabines (Telecabina La Massana, Telecabina Els Orriols d’Arinsal, Telefèric Port Negre).\nÚs obligatori de guants i ulleres en zones esquiables i ginys\nÚs obligatori de la mascareta o tapacolls homologat.\nNo es limitarà l’aforament als remuntadors mecànics a l’aire lliure. (màxima capacitat + màxima velocitat = mínim temps d’espera a les cues).\nLa limitació d’aforament a remuntadors tancats (telecabina i telefèric) es sotmetran a les obligacions que Govern decreti per a les capacitats en el transport públic en cada moment.\nSeguint el decret actual del Govern d’Andorra: presa de dades de contacte de tots els clients que facin ús del servei de restauració (pendent de l’evolució de la situació)\nCol·locació de vinils anti-microbacterians Hexis Pure Zone en superfícies de contacte en taules, cadires, finestres, poms de porta, etc..\nCartes de restauració mitjançant codis QR\nRecomanació de reserva anticipada als restaurants amb servei de taula\nSeguint el decret 28-10-2020 de Govern d’Andorra, no es realitzarà servei de barra\nInhabilitació dels espais Self-Services (Pal i Arinsal)\nServei de guarderia i jardí de neu:\nCol·locació de vinils anti-microbacterians Hexis Pure Zone en superfícies de contacte en taules, cadires, finestres, poms de porta, etc…\nLimitació de l’aforament i edat (de 3 a 6 anys) del servei de guarderia\nContractació amb reserva prèvia\nEls nens majors de 8 anys, hauran de dur la mascareta obligatòriament.\nPreguntar als adults l’estat epidemiològic dels menors i l’estat actual.\nS’evitarà el contacte físic al màxim possible, havent-se de realitzar la neteja d’aquelles parts on hi ha hagut contacte\nLimitar en la mesura del possible la interacció entre infants del mateix grup\nEs realitzaran grups d’aula inamovibles de dia i de mitja jornada (matí o tarda). Tanmateix es vetllarà per la possibilitat d’establir grups d’aula de major durada en cas que sigui possible.\nS’incidirà en la neteja, desinfecció i ventilació continua de les sales.\nEscola d’esquí i Snowplus\nDisposar del llistat de cadena de contactes diaris entre clients i personal.\nNo barrejar unitats de convivència. El monitor i els alumnes són un grup de convivència.\nEl monitor que comenci el curs amb un grup d’alumnes, l’acabarà. No es canviaran monitors en el mateix grup.\nSerà necessària la distància social de 1,5 metres entre ells i limitar la quantitat d’alumnes a 5 persones.\nMascareta o tapacolls homologat i ulleres obligatòries per alumnes i docents.\nDuplicar els punts de reunió per a les cites de les classes, passant de 5 a 10 punts de reunió i separació de 4 m entre grups.\nPer la realització de qualsevol de les activitats a Vallnord – Pal Arinsal, serà obligatori l’ús de mascareta. L’edat es regirà en base al decret vigent establert pel Govern d’Andorra. Actualment (segons el decret 28-10-2020) l’edat obligatòria d’ús és a partir dels 8 anys.\nObligatori la neteja i desinfecció de mans en cada ús d’activitat\nDesinfecció de cada material utilitzat en el moment que entra un client i que marxa.\nAforament controlat a la zona de la pista de trineus\nGestió de les cues en les activitats on es puguin generar.\nUna temporada de garanties\nAixí mateix, a més d’aquests protocols, l’estació ha establert unes mesures com a garanties COVID-19 per als forfets de temporada i per les compres de paquets turístics. Pel que fa als forfets de temporada, Vallnord – Pal Arinsal ofereix cobertura per a tots als forfets Ski&Bike i Ski&Nature en cas d’un nou confinament general del país a causa d’un rebrot de la COVID-19. Aquesta garantia només s’aplicaria en el cas de que l’estació hagués de tancar per força major abans de la data prevista (11 d’abril de 2021), i es realitzaria, compensant als clients que ho sol·licitin, amb un import que serà bescanviable en la compra del mateix forfet de la propera temporada d’hivern 2021-2022. En aquest sentit, en cas de tancament anticipat i imprevist de l’estació abans del 16 de febrer de 2021, on la temporada ja s’hauria cobert en un 60%, EMAP compensarà amb el 100% del valor dels dies no amortitzats del forfet. Tots els detalls es poden consultar al web de l’estació.\nPel que fa als productes i serveis que Vallnord – Pal Arinsal ofereix en línia a través de la seva central de reserves, les cancel·lacions seran gratuïtes fins i tot a menys de 24 hores d’antelació en alguns casos:\nCancel·lació gratuïta canvi de data en forfets, fins a les 17:00h, del dia dia abans a l’inici del servei.\nCancel·lació gratuïta o canvi de data en classes particulars, fins a les 17:00h del dia abans a l’inici del servei.\nCancel·lació gratuïta o canvi de data en classes col·lectives / parc de neu infantil, fins a les 17:00h del dia abans a l’inici del servei.\nCancel·lació gratuïta o canvi de data en les següents activitats, fins a les 17:00hdel dia abans a l’inici del servei: pista de trineus, descens amb dònut, kid’s zip, big zip, parc de cordes, lloguer de raquetes i moto de neu infantil.\nCancel·lació gratuïta de les següents activitats, sempre i quan es comuniqui amb 48 hores d’antelació: Buggies, Sorties guiades amb raquetes o amb skimo, Snowtrike.\nCancel·lació gratuïta o canvi de data en els següents serveis de restauració, fins a les 17:00h del dia abans a l’inici del servei: combo bocata, combo pasta/pizza i menú lliure.\nCancel·lació gratuïta de Sopars Temàtics (excepte el nou espectacle “nom a determinar”) sempre i quan es comuniqui amb 48 hores d’antelació.\nPel que fa als hotels, les polítiques a aplicar seran les mateixes que imposin els propis establiments segons els dies d’antelació en la cancel·lació, segons sigui temporada alta, baixa, etc…\nNotícia Anterior: El transport públic tindrà un abonament mensual únic de 30 € al mes amb viatges il·limitats\nSegüent Notícia: Espot defensa davant el Fòrum de París la necessitat de buscar respostes globals a la crisi de la Covid


La gelosia que mata i dona vida - El Gerió Digital\nLa gelosia que mata i dona vida\nDimecres, 27 d'abril de 2022 10:15h\nTítol: El hombre celoso\nMarc Estarriola.- Moltes persones s'inicien dins el món de la literatura publicant relats en revistes, diaris o bé directament en un llibre amb un compendi de tots ells. Habitualment es creu que és més senzill això que inventar una novel·la de 400 pàgines, però sovint resulta tot el contrari. El mestre per excel·lència és Stephen King però dins el gènere de la novel·la negra Jo Nesbø té totes les butlletes per esdevenir el nou "rei" de la categoria.\n"El hombre celeso" (en català "L'home de la gelosia" editat per Grup62), presenta un compendi de dotze relats en una edició especial per a la resta d'Europa que consisteix en la unió dels dos llibres "Sjalusimannen" i "Rotteøya", editats el 2021. El primer d'ells té com a focus central els sentiments que desperta la gelosia entre els éssers humans i el que podem arribar a fer motivats per ella, mentre que el segon presenta històries amb un caire més distòpic i sanguinari.\nAquesta publicació és extremadament addictiva, tal i com resa la coberta, a excepció d'un parell de relats totalment prescindibles. Tanmateix, Nesbø endinsa al lector dins un món on l'amor és l'arma més mortífera de totes. Un sentiment pel qual hom pot passar-se la vida amb remordiments, matar, trair o inventar medicaments miraculosos.\n"El hombre celoso" és aire fresc a través d'un compendi de píndoles pels amants d'aquest autor nòrdic que sempre presenta narracions llargues, pausades (però no sense ritme) amb desenes de personatges i que, per una vegada, mostra un registre més àgil, directe i igualment corprenedor.


Figueres desencalla l'acord per incloure el teatre Bon Pastor a la xarxa d'equipaments - Diari de Girona\nFigueres desencalla l'acord per incloure el teatre Bon Pastor a la xarxa d'equipaments\nLa comissió informativa va aprovar el contracte per unanimitat i ara anirà a ple llogar-li al Bisbat per 500 € mensuals\nLes instal·lacions, que ara s´obriran a la programació estable al barri. jaume purcallas\nFigueres aprovarà al ple de la setmana vinent el conveni-contracte per llogar el teatre del Bon Pastor de la zona oest i així incorporar-lo a la xarxa d'equipaments de la ciutat. El local, que també compta amb aules i una sala d'actes, ha funcionat en els darrers anys de la mà de l'Associació Cultural del Bon Pastor, que ara s'ha dissolt, però la intenció del Bisbat de Girona -propietari de l'immoble- era des de fa temps arribar a un acord amb l'Ajuntament per tal que s'incorporés a la programació pública. El contracte s'estava preparant des de feia mesos però estava encallat, segons havia denunciat el responsable de la parròquia, Josep Taberner, en diverses ocasions. La previsió és que a mitjans d'agost se signi i comenci a fer-se efectiu. En total, es pagarà un lloguer mensual d'uns 500 euros.\nEs tracta d'una llarga reivindicació i, de fet, el propi Govern reconeix al dictamen que va aprovar per unanimitat dels grups en comissió informativa aquest dilluns que la ciutat actualment no disposa d'un equipament a la zona oest per poder promoure una programació d'activitats amb les entitats i les associacions que «vetllin per assolir objectius socioculturals de cohesió». De fet, així ho van proposar fa mesos des del Bisbat però, al febrer d'aquest any, Taberner reclamava que es desencallés i l'espai pogués començar a incloure una programació estable. Segons el responsable de la parròquia, en el desenllaç del procés hi han intervingut les diverses associacions del barri així com el regidor d'Acció Cívica, Associació veïnal i Contractació, Jordi Masquef. El document ha passat el primer tràmit i s'abordarà al ple de la setmana que ve.\nA grans trets, s'estableix que els diferents espais del local tenen una capacitat per a 274 persones, 184 de les quals són al teatre on, precisament, divendres passat va representar-se l'obra que anualment fa l'associació del barri Juncària Parc Bosc per la seva festa. Les instal·lacions compten amb les llicències preceptives i es troben amb bon estat, per la qual cosa no hi calen obres de reforma.\nEl preu de lloguer s'ha marcat en 5.000 euros anuals a raó de 416,57 mensuals més IVA, que inclou l'ús del local i el seu pati d'accés. El gestionarà l'àrea de Benestar de les persones de l'Ajuntament i s'estableix que no s'hi podran fer activitats de caràcter religiós ni de culte. D'altra banda, la parròquia del Bon Pastor es reserva la facultat de poder utilitzar la finca per a «usos de la vida pastoral» fins a un màxim de vint dies l'any. El contracte, que tindrà una durada de quatre anys, implicarà que l'Ajuntament se'n faci càrrec i comenci a programar-hi activitats com fa a altres espais, així com que permeti a les entitats de la zona fer-hi les seves pròpies programacions.\nEn aquest sentit, Taberner insisteix que es tracta d'un pas molt important a la zona que «suposarà un quart espai per a teatre, cultura i trobada en un barri mancat d'estructures cíviques i culturals».


Miquel Gotanegra, reelegit president de l’Associació de Càmpings de Girona - Blog Càmpings de Girona\nL’empresari Miquel Gotanegra ha estat reelegit, per unanimitat en assemblea, president de l’Associació de Càmpings de Girona i donarà continuïtat a un projecte iniciat ja fa vuit anys per posicionar els càmpings com a grans referents d’Europa i del sector turístic català. Miquel Gotanegra, que presideix l’Associació des de setembre de 2013 i que ja ha seguit la gran tasca feta per l’anterior president i ara vicepresident, Josep Maria Pla, es proposa per aquest tercer mandat al front de l’entitat aconseguir que el projecte del Càmping Escola es converteixi en una realitat. “És un projecte apassionant i seriem líders a Europa”, destaca Gotanegra. Aquesta iniciativa té com un dels principals objectius formar estudiants que vulguin treballar en el sector. El CampMaster és un altre projecte que ha destacat el president. Es tracta d’un màster acadèmic en gestió sostenible de càmpings i resorts, emmarcat en el programa Erasmus+, en el que participa l’Associació de Càmpings i que combinarà pràctiques a càmpings per proporcionar als estudiants una gran experiència professional. Un altre projecte de la nova junta és potenciar encara més la plataforma digital www.campingsingirona.com, que ja està molt ben posicionada i és un referent al sector turístic.\nLa nova junta directiva és de continuïtat i està formada per: Miquel Gotanegra (presidència) Josep Maria Pla (vicepresident), Narcís Grau (tresorer), Marina Mestres (secretària) i com a vocals, Francesc Genover, Anna Banús, Toni Castellar, Elisabet Guitart, Markus Rupp i Frederic Suñé. Ha entrat a la junta Josep Ribas en substitució de Josep Ametller. La gerència va a càrrec de Ward Wijngaert.\nDes de l’octubre de 2014 Miquel Gotanegra també presideix la Federació Catalana de Càmpings.\nGotanegra destaca que “l’objectiu és continuar fent camí cap a l’excel·lència i això s’aconsegueix amb l’esforç diari dels càmpings i dels equips i amb la força constant per tirar endavant, malgrat les dificultats actuals en context de pandèmia”. El president ha agraït la gran tasca de la junta directiva i de l’equip tècnic.\nActualment l’Associació de Càmpings de Girona és una entitat que engloba 73 càmpings associats (més del 80% de càmpings de les comarques de Girona), i ofereix més de 120.000 places d’allotjament. Representa un 25% del total dels càmpings de l’Estat Espanyol i això li dona un gran pes dins la Federació Catalana de Càmpings. Les tasques de l’Associació se centren principalment en l’assessorament a tots els nivells als associats; en la promoció i difusió internacional dels càmpings; en la formació contínua i acadèmica en col·laboració amb les Facultats de turisme de les universitats de Girona i Barcelona; i en una presència constant dins els organismes institucionals per poder defensar els interessos comuns del sector davant les administracions.


Fa dies descobríem la nova cara de Renée Zellweger. Una mica més tard ens sorprenia la nova versió d’Uma Thurman, la musa tarantiniana que ens va fer somiar en pel·lícules com Beautiful girls. Però, curiosament, no estàvem davant d’un canvi real, sinó davant d’una d’aquelles notícies de les quals la premsa no s’havia molestat a comprovar la veritat que contenia. No hi havia hagut cap canvi, sinó un ús diferent del maquillatge de l’actriu.\nAquest cas ens serveix per compartir un tema que ens preocupa: la imatge que donem als altres i la que tenim dins nostre.\nL’Uma viu de la imatge que projecta. De la seva qualitat interpretativa també, però la imatge és molt important. Les decisions que prengui, però, no deixen de ser un assumpte privat, d’una persona major d’edat que sap què vol i en què es vol convertir.\nAra bé, aquesta mena de decisions en personatges públics tenen inexorablement una dimensió exemplar. En una societat com l’actual la imatge té cada vegada més importància. Centenars de joves i d’adolescents -i el perill va creixent per sota- posen en perill la seva salut per respondre a uns cànons de bellesa que imposa la moda.\nGenètica i justícia\nCadascú té el xassís que té i com acostuma a passar en altres qüestions, la naturalesa i les lleis genètiques no tenen res a veure amb la justícia. Ara bé, bona part de la nostra felicitat es juga en el terreny de la imatge que volem donar i l’acceptació del cos que ens ha tocat és un dels objectius que ha de mirar d’assolir qualsevol acció educativa.\nSabem que les generacions joves arribaran a complir cent anys de mitjana de vida. Ens cal educar-nos a mantenir el cos en un estat de salut que ens permeti gaudir de les fortaleses i de les dificultats de cada edat. A les escoles s’ha de plantejar amb rigor i seriositat aquest tema: com respectar el nostre cos i com respectar el cos dels altres.\nUna vida saludable ha de ser un dels grans temes del currículum, però això no vol dir sacrificar-ho tot per tenir una determinada figura que va en contra de la naturalesa o dissimular que la vida fa que tendim a la gàrgola, no pas al classicisme grec.\nNo cal dir que l’arruga és bella, perquè potser no ho és. Senzillament cal acceptar que envellir és saber llegir en el rostre de l’altre el pas del temps i l’Uma també ens oferirà la seva lectura, tot i que sigui amb maquillatge.


RodaMots - torb\nDilluns, 28 de març del 2005 / 1346\n1 Ventada impetuosa pròpia de la regió pirinenca, que aixeca i arremolina la neu.\nEs va aixecar un torb que durant una estona ens impedí la visibilitat.\n2 (fig.) Desori.\nDel nominatiu del llatí turbo, -inis, ‘terbolí, remolí’.\nNo vaig poder dir-li fins aviat, l’altre dia, per raons professionals, inalienables, però sí vull, aquí, deixar constància (i sempre he pensat que els mots se’ls pot emportar el torb, però la lletra escrita, no, perquè, bona o dolenta, romandrà) que he conegut en Martín Martínez, un home bo.\nAntoni Morell, «He conegut un home bo» (Diari d’Andorra, 16 de maig del 2004)\nD’ençà que vaig escriure-li l’any 1940 des de l’Argentina, no li he pogut tornar a donar notícies meves. Farà falta dir-li que tanmateix he pensat contínuament en vostè? En aquella terra estava encarregat dels exàmens de grec a la universitat: no podia pas oblidar tantes coses apreses sota la seva direcció pacient i bondadosa, sia en la llengua de Lucià sia en la nostra. Però des d’aleshores la meva vida ha estat com una dura ascensió; he pogut escriure molt poques cartes al mig del torb.\nCarta de Joan Coromines a Carles Riba (16 de febrer de 1949), dins Epistolari Joan Coromines & Carles Riba (Barcelona: Curial, 2002), pàg. 63\nLa setmana passada van coincidir l’inici de la primavera, el dia mundial de l’aigua i el dia de la meteorologia. Aquests dies de canvis de temps (i d’hora) aprofitarem per veure mots relacionats amb fenòmens meteorològics.\nJoan F. Mira: «El filòleg caminant» (sobre Joan Coromines)


ΠΡΟ ΓΟΩΝ ΔΕ ΜΝΑΣΤΙΣ: Per què es fa propaganda del món clàssic?\nPer què es fa propaganda del món clàssic?\nLlegia aquest article de diari i, veient aquests altres documents d'Euronews fent propaganda d'algunes accions sobre el món clàssic, m'ha vingut al cap aquesta pregunta. Breu, hi trobo moltes respostes, potser massa i tot. El problema rau en si la propaganda o les raons o les respostes són les adequades al moment i als destinataris. Així, un conjunt d'activitats com les que es fan al Mercat Romà de Iesso cada mes de juliol sempre compta amb actes que alguns consideren un encert i altres un error. Així de simple i de complicat...


Vilafamés no comparteix la línia de Molt Alta Tensió - Diari Millars, informació local en valencià.\nVilafamés no comparteix la línia de Molt Alta Tensió\nL’Ajuntament aprova una moció conjunta contra la instal·lació de torres de 70 metres en el seu terme municipal.\nL’Ajuntament de Vilafamés ha aprovat una moció per unanimitat en la qual tots els grups polítics manifesten que “no comparteixen” el pas d’una nova línia de Molt Alta Tensió pel terme municipal ni tampoc el model de gestió energètica amb aquest tipus d’instal·lacions. Referent a això el consistori demanda a la moció que si el projecte continua s’execute el traçat situat més cap a l’oest guardant sempre una distància mínima de 400 metres amb qualsevol localizacón habitada. I és que el municipi és conscient que la línia ha rebut la declaració d’Interès Comú per part de l’Estat.\nL’alcalde de la localitat, Abel Ibáñez, ha assenyalat que “davant projectes d’aquestes característiques que perjudiquen a tot el poble és important que tots els grups municipals, independentment del seu color polític, vagen de la mà”.\nEl primer edil ha incidit que “hem d’agrair la responsabilitat conjunta en la defensa del territori i els veïns i veïnes de Vilafamés”\nEn la moció es posa en relleu que l’Ajuntament de Vilafamés no comparteix el model de distribució d’energia a través de les línies de Molt Alta Tensió (MAT) a causa dels impactes negatius sobre la salut de població i les condicions mediambientals. La moció que s’oposa al projecte de la línia MAT està signada pels tres grups municipals: PSPV-PSOE, PP i TRIEM Vilafamés-Compromís.\nLa línia de molt alta tensió és un projecte de l’empresa Xarxa Elèctrica d’Espanya, amb torres de més de 70 metres d’altura, que travessarà la província de Castelló des d’Almassora fins a Morella i afecta 17 municipis. Vilafamés serà un dels termes municipals que patirà l’impacte en major mesura. Des del primer moment, l’equip de govern del Pacte del Batlle ha consensuat la posició dels tres grups municipals en un tema que afecta tota la població sense distinció ideològica.\nPost més nousMorella celebra la Degolla en la vespra de la 658º edició del Corpus Christi\nPost més vellsRècord d’inscripcions en els exàmens de valencià abans del canvi de les proves


El Concurs Nacional de Dansa aplegarà prop de 900 participants al Palau de Congressos — Ajuntament de Tarragona\nEsteu aquí: Inici › La ciutat › Notícies › Notícies 2022 › El Concurs Nacional de Dansa aplegarà prop de 900 participants al Palau de Congressos\nEl Concurs Nacional de Dansa aplegarà prop de 900 participants al Palau de Congressos\nEls ballarins provenen de diferents punts de l'Estat i de països com França o Bèlgica\nEls dies 13, 14 i 15 de maig el Palau de Congressos i la ciutat de Tarragona s’ompliran de ballarins i ballarines en la celebració del Concurso Nacional de Danza (CND) organitzat per l’Associació Espanyola de Professionals Titulats de Dansa. Es tracta d'un esdeveniment molt esperat per a tots els participants que arriben a Tarragona des de diferents punts de l’Estat espanyol i des de diferents països com Bèlgica o França, entre d’altres.\nL’any passat ja es va celebrar el CND al Palau Firal i de Congressos de Tarragona, amb gran mesures de prevenció amb motiu de la COVID. En aquesta edició, la primera que recupera la normalitat després de dos anys de pandèmia, s’esperen entre 800 i 900 participants, amb els seus acompanyants i el públic que vindrà a gaudir del concurs.\nSeran tres jornades de gran intensitat, no només per les emocions acumulades en aquesta final sinó per les llargues jornades que suposen per a l’organització i els participants. Abans de les 9 h del divendres 13 de maig començarà el CND i cada jornada acabarà prop de la mitjanit.\nSerà un esdeveniment molt emotiu, especialment per als participants que concentren els esforços de tot l’any en uns minuts de passió a l’escenari. Sobre els escenaris del Palau de Congressos demostraran el nivell assolit en cada un dels seus entrenaments.\nL’amor per la dansa i les ganes de gaudir-ne entre col·legues de la professió i apassionats és el que va moure els organitzadors a iniciar aquest concurs fa més de 15 anys.\nLes entrades pel CND es poden comprar directament a taquilla del Palau de Congressos els dies 13, 14 i 15 de maig.


5 recomanacions per quan els fills/es ens demanen sortir a la nit - Pares i Nens\nPares i Nens > Adolescents > Psicologia de l’adolescent > 5 recomanacions per quan els fills/es ens demanen sortir a la nit\n5 recomanacions per quan els fills/es ens demanen sortir a la nit\nAra que els nostres fills i filles han acabat el curs escolar i tenen més temps lliure per anar amb els amics i divertir-se, és normal que ens demanin sortir per les nits i gaudir de l’oci nocturn.\nLlavors és quan als pares ens entren les pors, sobretot si són les primeres sortides nocturnes amb els amics, a que els nostres fills i filles puguin començar a consumir substàncies tòxiques com l’alcohol, el tabac i les diverses drogues que els hi poden oferir.\nEls joves són un dels grups amb més risc d’iniciar-se en el consum de substàncies tòxiques. Ells necessiten ser autònoms, rebutgen la protecció dels adults i també els hi agrada enfrontar-se a situacions de risc. Hi han estudis que indiquen que la meitat de joves s’inicien en l’hàbit del tabac i l’alcohol abans de fer els 16 anys.\nCinc recomanacions a seguir quan els nostres fills i filles ens demanen sortir per la nit amb els amics:\n1- Intentar establir una bona comunicació al voltant d’aquest tema, tot i que sabem que a vegades ells coneixen més coses dels possibles riscos que nosaltres. Tot i així hem de dialogar sobre els aspectes positius i negatius del consum de substàncies tòxiques.\n2- A vegades haurem de saber dir “no” a algunes peticions que no considerem convenients. Per exemple, en el cas d’establir uns límits horaris per tornar a casa o impedir-los a anar a un cert local o lloc pot suposar una negociació dura, ja que sovint posen d’exemple els pares dels seus amics que els deixen tornar més tard, o tenen permís per anar a un local o lloc determinat.\n3- En general es recomana deixar-los sortir sols a partir dels 12 anys per la tarda, però per a la nit a partir dels 16 anys quan ja acaben els estudis secundaris (ESO). Aquesta és l’edat legal per accedir a alguns locals que tenen uns horaris més limitats que els que poden anar als 18 anys.\n4- És recomanable conèixer els amics amb els que es relacionen. Una manera de fer-ho és convidant-los a casa amb qualsevol excusa, per un aniversari, sopar, etc.\n5- És important controlar la “logística” de com tornaran a casa. Una manera és acordant-ho amb altres pares i mares per recollir-los, aprofitant així per conèixer els locals o llocs i amb quins amics van.\nCom a pares i mares haurem d’assegurar-nos que ells són conscients de les conseqüències de no respectar els límits posats i les informacions donades, i que això pot suposar que s’enfrontin a situacions no desitjades.\nNo es tracta de privar-los que surtin i s’ho passin bé, doncs ells han de saber que els considerem responsables i que els hi tenim confiança si respecten unes normes de comportament.


Un altre equip espanyol s'interessa per Sergi Roberto però difícilment li pagaran el què demana - XCatalunya.cat\nUn altre equip espanyol s’interessa per Sergi Roberto però difícilment li pagaran el què demana\n03/04/2022 Francesc Martin\nSergi Roberto té una actitud molt dolenta amb el Barça i queda clar que no renovarà\nL’actitud de Sergi Roberto durant el procés de renovació està sent molt negativa. El migcampista català farà 30 anys aquesta temporada i creu que encara està en condicions de cobrar el salari de 10 milions d’euros anuals que li va col·locar Josep Maria Bartomeu. El Barça li ofereix una xifra entre els 3 i els 4 milions, una xifra molt generosa tenint en compte que el mig del camp culer està molt ben cobert amb jugadors d’un nivell molt superior com Pedri, Gavi o Frenkie de Jong.\nA més cal tenir en compte que altres capitans com Gerard Piqué no ha tingut cap problema a reduir-se el sou i que el club està intentant fer un esforç per jugadors amb gran aportació com Gavi o Ronald Araújo. Ni a un ni a l’altre li pagarà 10 milions d’euros i, en conseqüència, Sergi Roberto no els cobrarà.\nMalgrat la lesió i la baixa de rendiment, el futbolista de Reus encara té bastants pretendents tant a la Premier League com a la Lliga espanyola. Mesos enrere s’havia parlat bastant d’un possible interès d’equips com l’Arsenal i el Tottenham però darrerament pren més força l’opció de quedar-se a la Lliga espanyola. L’Atlético de Madrid (a qui històricament li han sortit bé les transaccions fetes amb el FC Barcelona) és un dels equips interessats i ara també s’ha conegut l’interès del Sevilla.\nNo hauran de pagar un euro de traspàs però li hauran de donar un salari molt elevat, el que pot provocar tensions amb altres futbolistes de la plantilla del Sevilla o de l’Atlético que tinguin millor rendiment. Sigui com sigui al Barça no seguirà. Se’l recordarà pel sisè gol contra el PSG a la mítica eliminatòria de Champions però també per la seva lamentable actitud aquests darrers mesos.\nTags: Sergi Roberto, Sevilla\nAnterior BOMBA: Aquest podria ser l’equip que fitxi Neymar a final de temporada\nNePròximxt Sergio Busquets es pronuncia sobre què passarà quan acabi contracte


Wikiloc | Ruta TORRE DEL FAR (100 Cims). Des de Talteüll\nsenderisme (Rutes senderisme a França → Languedoc-Roussillon-Midi-Pyrénées → Tautavel )\nTORRE DEL FAR (100 Cims). Des de Talteüll\nTorre del Far 100 cims (a peu)\nEstagell-Els Quatre Camins-Força Ral-Coll del Bou-Montner-Roca d'en Talou (senderisme)\nTorre del Far (100 Cims) (senderisme)\nTorre del Far 498 m - 100 cims (senderisme)\na prop de Tautavel, Occitanie (France)\nLa Torre del Far (Tour de Tautavel o Tour del Far, en francès) es una antiga torre de guaita i de senyals de l’època medieval, situada a la serra de Talteüll. Punt mes alt de la serra, es troba a 498 metres. Des d’aquesta torre es veuen els Castells de Talteüll, el Castell Reial de Perpinyà i altres torres de senyals com la de la Maçana, Batère, Torre de Mallorca a Castellnou, i la mes propera Força Real. També podem contemplar una extensa zona de la comarca del Rosselló, el Pirineu, des de la costa Vermella, les Alberes, El Canigó, Cambre d’Ase i el Carlit. Una taula d’orientació al peu de la torre ens ajuda a identificar tots aquest accidents geogràfics.\nRuta: Talteüll (124 m) – Castell de Talteüll (203 m ) – Torre del Far (498 m) – Puig d’en Paillat (370 m) – Pedrera de marbre (248 m) – Coma del Bourdeill (228 m) – Sortida de la Pedrera (267 m) – Castell de Talteüll (203 m) – Talteüll (124 m)\nDificultat: Baixa. La caminada es curta i va sempre per camins senyalitzats. Hi ha un tram de carena a tenir en compte en dies ventosos per risc de perdre l’equilibri. Hi ha rètols indicadors i en algun tram mes delicat hi ha cables. Sense cap altre dificultat, mes enllà de algun tram en forta pujada i baixada en les immediacions del cim. La orientació es fàcil.\nAccés: Des de l’autopista A 9 sortim a Perpinyà Nord i prenem la carretera D 117 direcció Estagel. Un cop passada aquesta població seguim les indicacions de Talteüll, que ens porten primer per la carretera D 611 i tot seguit la D 9.\nCaminada: Situats davant del Museu de la Prehistòria sortim per el carrer Jean Grégory en pujada fins arribar a un teatre i un mirador, on hi ha una taula d’orientació. En aquest punt la ruta, senyalitzada amb marques de color groc, gira al Est tot pujant per els darrers trams de ciment, entre en un camí amb xiprers a banda a banda i fa una llaçada que en suau pujada supera en cingle i arriba a les immediacions del Castell de Talteüll. Un rètol ens marca el sender a seguir, tot girant a l’esquerra. Anem pujant per dins el bosc per anar a voreja la pedrera i situar-nos en la carena entre la Coma del Rei i la Coma del Bordeill. Carena amunt ens dirigim a la Torre, ja ben visible. Hi ha un pas amb una cadena (mes per treure la por, i per seguretat en cas de vent). S’acaba el bosc i per terreny pedregós anem rumb SE girant al S. Un parell de passos amb cadena (ajuda en cas de vent, segons diu el rètol) i arribem al coll. Esforç final i ja som al cim. Ens endinsem a la petita fortificació que l’envolta, i entrem al seu interior per la porta que es troba al costat S. Al seu interior, d’un diàmetre de 11 metres podem veure que hi havia hagut diferents pisos. Ja a fora ens atansem a la taula d’orientació que ens permet identificar els punts mes característics de l’ampli horitzó. Destaca el Canigó nevat.\nLa baixada la fem pel vessant SO, en un primer tram força dret, però que aviat s’aplana en direcció al Puig d’en Paillat. Anem sempre per la carena pedregosa rumb al SO. En una primera cruïlla de camins deixem el de l’esquerra (baixa a la Coma d’en Finestre) i seguim carenant. A la segona cruïlla girem a la dreta, continuem seguint senyals grocs, per un camí que va directe damunt l’antiga pedrera de marbre. Ara ja per pista baixem a la pedrera, fem una petita incursió pel seu interior, evitable, i acabem de nou a la pista per on seguirem rumb al NO. Anem seguin senyals gros (escassos, cal parar atenció per veure’ls), passem prop d’abandonades edificacions i ens endinsem en un camí damunt de la cinglera i una mica allunyat de la pedrera. Bones vistes damunt del Castell de Talteüll i de tota la vall. Finalment el camí acaba en una amplia pista a la pedrera, que travessem rumb al NE, passem la Coma del Bourdeill i ens enfilem lleugerament per sortir de la pedrera, cosa que fem per un corriol, ben senyalitzat, que baixa directa al Castell. I del Castell baixem la cinglera per el mateix camí que havíem pujat.\nCamí a Coma d'en Finestre\nSortida de la Pedrera. Corriol\nMusée de la Préhistorie\nPerill Fort Vent. Cadenes\nComa del Bourdeill\nHola, ha trobat interessant aquesta ruta TORRE DEL FAR (100 Cims). Des de Talteüll https://ca.wikiloc.com/rutes-senderisme/torre-del-far-100-cims-des-de-talteull-44868585 Salutacions, Wikiloc | Rutes del Món


Corpus Literari Ciutat de Barcelona - Documentació - Viatge als orígens\nArticle publicat al diari Avui el 07/06/06 per Joan Agut\nFrancesc Candel és un jove escriptor de 80 anys que va néixer a Casas Altas, Racó d'Ademús, el 1925. De molt petit va arribar a Barcelona, a un barri on la ciutat canviava de nom. Veí de les Cases Barates de Can Tunis, Candel va assolir la fama com a escriptor amb la novel·la Donde la ciudad cambia su nombre (1957), llibre que va causar una veritable commoció al seu barri. L'any anterior, Candel havia publicat Hay una juventud que aguarda, i després no ha parat de publicar fins a assolir la xifra de més de cinquanta títols.\nUn altre dels llibres més significatius de l'autor és Els altres catalans (1964), gràcies al qual Paco Candel esdevindria la veu i la consciència dels immigrants de la postguerra. De formació catòlica amb idees progressistes, Candel va ser senador en la primera legislatura democràtica (1977-1979) i posteriorment va ser regidor a l'Ajuntament de l'Hospitalet de Llobregat en representació del PSUC.\nPrimera història, primera memòria és el volum inicial de les memòries de Francesc Candel. El llibre comprèn des dels primers records de l'autor fins a les escoles que va freqüentar fins a l'adolescència. Candel ens explica les seves aventures infantils a les Cases Barates, envoltat de personatges pintorescos, víctimes com ell de la misèria. Evoca els fets del 19 de juliol del 1936 i dies posteriors amb els anarquistes amos del carrer, alguns assassinats i la crema d'esglésies. La Guerra Civil, vista amb els ulls d'un nen d'onze i dotze anys, entra en els escenaris de la memòria de manera molt viva, especialment els bombardejos que va patir Barcelona. La derrota de la República i el nou règim de Franco ens és explicat amb els canvis que es produeixen al barri, amb l'eclosió dels falangistes, que rapaven al zero i administraven oli de ricí als vençuts, i l'obertura de les esglésies amb sacerdots integristes i severs. Una bona part del llibre, com a cloenda, Candel la dedica a les seves escoles, amb els mestres que va conèixer i els seus condeixebles.\nLes memòries de Paco Candel traspuen tendresa. La seva mirada és neta i sense rancor, els seus judicis, quan en fa, volen ser equànimes. La lectura del llibre és una delícia, perquè Candel utilitza el mateix estil que fa servir per a les seves obres de ficció: un llenguatge directe, planer i ocurrent. Alguns tocs d'humor i d'ironia acaben perfilant un llibre que es fa curt al lector. Compartir unes hores amb la bonhomia de l'escriptor de les Cases Barates és tot un privilegi perfectament recomanable.


El generador de cartes crea unes cartes a l'estil Top Trumps Font: Stephen Carter\nDues persones han desenvolupat un generador de cartes que extreu la informació de Wikidata. Mitjançant aquestes cartes es pot jugar al joc ‘Top Trumps’.\nEl passat 5 de març Sebastian Morr i 'bleeptrack' van presentar, a través de Twitter, un generador de joc de cartes basat en informació extreta de Wikidata. El generador de joc de cartes el van desenvolupar durant la Wikidata Workshop, celebrada a Wochenende, Àustria, del 22 al 24 de febrer passat.\nPresenting: The Wikidata Card Game Generator! It uses @wikidata, the free and open knowledge base, to generate fact cards on arbitrary topics, like metro systems, planets, or hackerspaces. Made with @Bleeptrack at the @verschwoerhaus last month. ✨ https://t.co/vCMeFEped0 ✨ pic.twitter.com/58EsuamwvW\n— Sebastian Morr (@blinry) 5 de març de 2019\nAquest generador de cartes té un funcionament molt senzill. Veureu que el generador disposa d’un formulari amb una caixa de text i una llista desplegable. A la llista desplegable heu de seleccionar l’idioma en què voleu generar la baralla de cartes. A la caixa de text heu d’introduir el codi Q d’un element de Wikidata. Si aneu a Wikidata i cerqueu al cercador ‘ciutat’ veureu que l’element ‘ciutat’ té l’identificador 'Q515'. Si s’introdueix aquest codi a la caixa de text i seleccioneu l’idioma català, us generarà una baralla de cartes en català amb les ciutats del món que han estat introduïdes a Wikidata.\nAquestes cartes les podeu imprimir en cartó i retallar. El joc encara no té nom i els mateixos desenvolupadors estan recollint propostes a través d’una votació en línia. Ha estat desenvolupat sota llicència de programari lliure i el seu codi està publicat a GitHub. El funcionament del joc es basa en un popular joc de cartes anglès anomenat ‘Top Trumps’. Mitjançant ‘Top Trumps’ molts infants adquireixen més coneixement o aprenen altres idiomes.\nCom funciona 'Top Trumps'?\nEl joc és ben senzill. Poden jugar dues persones. Les persones que juguen han d’escollir una baralla temàtica, per exemple: baralla de cartes d’animals, baralla de cartes de cotxes o baralla de cartes de ciutats. A cada carta hi ha un element amb diverses categories que contenen nombres. Cada baralla temàtica té les mateixes categories. Per exemple, si la baralla tracta sobre ciutats, una carta pot ser l’element ‘Barcelona’ i les categories que té poden ser:\nPrimer de tot es barregen les cartes de la baralla i es distribueix, sobre la taula, 5 cartes per cada persona. Les cartes s’han de repartir cap per avall i s’han d’apilar una sobre de l’altre. La persona jugadora de menys edat comença. Agafa el seu plec de cartes, mira la primera carta i diu en veu alta una categoria i el seu valor, per exemple: 1.611.822 habitants. L’altra persona mira del seu plec la primera carta i diu el valor de la mateixa categoria, per exemple: 133.545 habitants.\nLes dues persones ensenyen les dues cartes i veuen l’element. La persona que té la carta de l’element 'Barcelona', guanya, ja que té el nombre d’habitants més alt que l’element 'Tarragona'. Aquesta persona es queda la carta de l’element 'Tarragona', la col·loca al final del seu plec i torna a començar el joc. El joc finalitza quan una de les dues persones es queda sense cartes.\nLes dades de Wikidata\nEl generador de cartes que van programar Sebastian Morr i 'bleeptrack' extreu les dades de Wikidata, la base de dades lliure, universal i col·laborativa. Wikidata és una base de dades estructurada. Això significa que cada element conté un identificador que es compon de la lletra Q i un número. Cada element pot contenir diverses propietats. Les propietats s’identifiquen per la lletra P i un número. Els elements estan interrelacionats amb les propietats. Això permet generar moltes consultes amb molta informació, com per exemple:\nHumans sense fills o filles.\nTots els fars de Noruega.\nLes ciutats que actualment tenen alcaldessa.\nWikidata és un projecte de Wikimedia, l’entitat que va crear la Wikipedia. Qualsevol persona pot introduir dades a Wikidata. Totohom és lliure d’utilitzar Wikidata per a qualsevol propòsit, com per exemple el generador de cartes de Sebastian Morr i 'bleeptrack'.\naccessibilitat i tecnologia, wikidata, Wikimedia


Barra de só per Campers i Autocaravanes. - Micasaconruedas.com\nTelevisors i accessoris\nBarra de só per Campers i Autocaravanes.\n52,03 € IVA inclòs\nBarra de so dissenyada especialment per a televisors de caravaning.\nAquesta barra et permetrà, per fi, escoltar bé la televisó, tant en marxa\ncom en parat ja que té una potència de 24 W cada canal (té dos altaveus)\nMesures: 400 X 60 X 55\nPotència total 48 W\nMáx.48 watts (amplificador integrat de 2x24 watts)\nResposta de freqüència: 80 Hz - 18 kHz\nControl de volum mitjançant botó giratori\nInclou interruptor d'encesa / apagat\nFont d'alimentació: 5 volts (a través d'USB)\nPantalla LED per a funcionament.\nCable USB d'1 metre de longitud\nCable de so d'1 metre de longitud\nEs connecta a el port USB de la televisió i a la sortida dels auriculars, s'alimenta des del usb.\nPorta un suport per col·locar la barra de so sota de la televisió si la seva tv aquesta suspesa.\nTelevisió Autocaravana 15.6" StanLine LED HD\nTelevisió Autocaravana 18,5" StanLine LED HD - TV\nTelevisió Autocaravana 21,5 "StanLine LED FULL HD - TV, amb DVD


La pàgina s'ha generat el 27/06/2022 14:43:32\nÀmbit | Padró d'habitants\nEl Padró municipal d'habitants és el registre administratiu on consten els veïns del municipi.\nTotes les persones que fixin el seu domicili al municipi han d'estar inscrites en el Padró Municipal d'Habitants, i comunicar el naixement de fills/es.\nCal estar empadronat per tenir accés als serveis municipals, i també per demanar altres documents oficials (DNI, passaport, i altres).\nQui ho pot sol·licitar | Qualsevol persona que hagi fixat el seu domicili al municipi.\nQuan es pot sol·licitar | En qualsevol moment.\nPer presentar aquesta sol·licitud electrònicament podeu accedir fent clic a “@ TRAMITAR”, omplir el formulari i adjuntantar la documentació requerida.\nPer a cada membre familiar és necessari omplir un formulari.\nEn el cas que s'ompli el formulari correctament i s'enviï tota la documentació, no serà necessari anar presencialment a les oficines de l'Ajuntament.\nEs requereix de la documentació següent per a les persones que es donen d´alta:\nDNI, llibre de família o certificat de naixement per menors sense DNI, passaport o NIE (estrangers).\nDocumentació de l'habitatge on s´empadronen:\nEscriptura de la finca (còpia simple) o contracte de compra-venda o de lloguer, a més, sinó és el titular, s'ha d'aportar autorització de residència o de convivència del/de la titular de l'habitatge i fotocòpia del Document d'Identitat d'aquest/a.\nEn cas de separació matrimonial, sentència de la custòdia del/de la menor o autorització del pare o mare i fotocòpia del seu DNI.\nEn cas que el/la menor visqui amb un dels progenitors, però no sigui el cas d’una separació matrimonial, també s’ha d’adjuntar l’autorització d’empadronament d’un menor.\nEn el cas que un dels membres de la unitat familiar vulgui fer el tràmit en nom d'algun altre membre, caldrà aportar el document d’Autorització d’alta o canvi de domicili correctament omplert i signat.\nAutorització tràmits Padró - alta i canvi de domicili (DOCX 45KB)\nAutorització empadronament a un centre geriàtric (DOCX 43KB)\nAutorització empadronament per residència o convivència (DOCX 46KB)\nAutorització empadronament d'un menor (DOCX 47KB)\nDeclaració responsable d'un menor (DOCX 50KB)\nDeclaració independència d'un menor (DOCX 43KB)\nVolant i certificat d'empadronament actual\nVolant i certificat de convivència actual